10. การควบคุมภายใน

ความเห็นของกรรมการบริษัท

การควบคุมภายใน ในเรื่อง การสั่งซื้อ, การเบิกจ่ายทุกชนิด รวมทั้งการนำรายรับเข้าธนาคาร
จะมีบันทึกเป็นลายลักษณ์อักษร ในใบสั่งซื้อใบสำคัญจ่าย ใบเข้ารายรับ จะต้องมีลายเซ็นต์อนุมัติ
จากผู้บริหารจึงดำเนินการได้ และเอกสารเหล่านี้จะจัดเป็นหมวดหมู่
เพื่อให้ฝ่ายตรวจสอบภายในตรวจสอบย้อนได้ตลอดเวลา ตามระบบ ISO 9002 ที่ตั้งไว้

- Internal Quality Audit (ยกเว้น อุปกรณ์ เครื่องมือ ที่มีราคาสูง
จะต้องผ่านที่ประชุมบอร์ดบริษัทอนุมัติ จึงจะสั่งซื้อได้)

สำหรับการสั่งซ่อมแซม หรือจำหน่ายเพราะชำรุดกระทำเช่นเดียวกัน
มีการบันทึกในใบสั่งซ่อมหรือใบจำหน่ายออกและต้องผ่านการอนุมัติ จากผู้บริหาร

ทั้งหมดที่กล่าวข้างต้นนี้ได้มีการบันทึกผ่านคอมพิวเตอร์ สามารถตรวจสอบและสรุปยอด แต่ละเดือนได้
จึงถือได้ว่าเป็นการควบคุมที่มีประสิทธิภาพพอสมควร ซึ่งระบบควบคุมภายในนี้
จะสามารถป้องกันการนำทรัพย์สินของบริษัท และบริษัทย่อยไปใช้ โดยไม่ได้รับการอนุมัติได้
มีข้อบกพร่องซึ่งกำลังแก้ไขอยู่ คือ ปัญหาเกี่ยวกับยา และวัสดุทางการแพทย์ ในสินค้าคงเหลือ
เนื่องจากบริษัทใช้วิธีตีราคาสินค้าแบบวิธีเข้าก่อนออกก่อน (FIFO)
ในบางครั้งจะไม่ตรงกับการตรวจนับจริง
เป็นเพราะโปรแกรมคอมพิวเตอร์ในการตีราคาสินค้าคงเหลือค่อนข้างจำกัด ประกอบกับช่วงที่ผ่านมา
มีบุคลากรเข้าออกบ่อย ทำให้ขาดการต่อเนื่องและการแม่นยำในการทำงาน ซึ่งปัญหานี้
บริษัทฯกำลังจัดการแก้ไขอยู่ ทั้งในเรื่องบุคลากรเรื่องระบบคอมพิวเตอร์

เรื่อง รายงานของคณะกรรมการตรวจสอบ

เรียน ท่านเลขาธิการ

สำนักงานคณะกรรมการกำกับหลักทรัพย์และตลาดหลักทรัพย์

ข้าพเจ้า นางฉันทชกา ตามสมบัติ ในฐานะตัวแทนของกรรมการตรวจสอบ ของบริษัท
วัฒนาการแพทย์ จำกัด (มหาชน) ขอรายงานให้ท่านทราบว่า
ตามที่คณะกรรมการตรวจสอบได้รับมอบหมายหน้าที่ ให้ดูแลการดำเนินงาน การควบคุม
การตรวจสอบและการบริหารภายในบริษัทฯ นั้น คณะกรรมการตรวจสอบได้กระทำหน้าที่
ที่ได้รับมอบหมายโดยเฉพาะการปกป้องผลประโยชน์โดยรวมของผู้ถือหุ้นรายย่อย
จากการตรวจสอบกำกับการบริหารของคณะกรรมการบริษัท ในด้านการบัญชี การเงิน
การซื้อขายและการใช้จ่าย ไม่พบเห็น ความผิดปกติใด ๆ หรือมีรายการที่ขัดแย้งใด ๆ
ทางผลประโยชน์ของผู้ถือหุ้น

  จึงขอยืนยันรายงานของคณะกรรมการตรวจสอบในแบบแสดงรายการข้อมูลประจำปี ไว้ ณ ที่นี้ด้วย

  ขอแสดงความนับถือ

  (นางฉันทชกา ตามสมบัติ)

  ประธานกรรมการตรวจสอบ

บริษัท วัฒนาการแพทย์ จำกัด (มหาชน)

บริษัท วัฒนาการแพทย์ จำกัด (มหาชน)

ข้อสังเกตและข้อเสนอแนะทางการบัญชี

และการควบคุมภายใน

31 ธันวาคม 2543

บริษัท เอส เค คอนซัลเท้นท์ จำกัด

160/764-765 ชั้น 30 อาคาร ไอทีเอฟ - สีลมพาเลส ถนนสีลม กรุงเทพมหานคร 10500

โทร: 235-5824, 235-5827-8, โทรสาร: 235-5827

20 กุมภาพันธ์ 2544

เรื่อง ข้อเสนอแนะทางการบัญชี และการควบคุมภายใน

บริษัท วัฒนาการแพทย์ จำกัด (มหาชน)

เรียน คณะกรรมการตรวจสอบและคณะกรรมการบริหาร

จากส่วนหนึ่งของการตรวจสอบเพื่อการแสดงความเห็นต่องบการเงินของ บริษัท วัฒนาการแพทย์
จำกัด (มหาชน) สำหรับปี สิ้นสุดวันที่ 31 ธันวาคม 2543
และจากการที่สำนักงานได้ทำการประเมินประสิทธิภาพการควบคุมภายในของบริษัท
ซึ่งเป็นส่วนหนึ่งของการตรวจสอบดังกล่าว สำนักงานขอเสนอแนะแนวทางเพื่อปรับปรุงวิธีการบัญชี
และการควบคุมภายในเพื่อให้มีประสิทธิภาพยิ่งขึ้น

อนึ่ง สำนักงานขอเรียนชี้แจงว่า ข้อเสนอแนะนี้ได้จากการพบเห็น การสอบถาม
และการทดสอบรายการทางบัญชี ระหว่างการตรวจสอบงบการเงินดังกล่าวข้างต้น ดังนั้น
ข้อเสนอแนะนี้จึงอาจคลุมไม่ถึงข้อเสนอแนะที่อาจจำเป็นต่อการควบคุมภายในและระบบบัญชีปัจจุบันของบริษัททั้งหมดไว้

สำนักงานขอถือโอกาสนี้แสดงความขอบคุณอย่างสูงต่อฝ่ายบริหารและพนักงานทุกท่านของบริษัท

ที่ให้ความร่วมมือเป็นอย่างดีในระหว่างการการปฏิบัติงานของเจ้าหน้าที่ของสำนักงาน

ถ้าท่านมีข้อสงสัยประการใดเกี่ยวกับรายงานฉบับนี้ และต้องการคำชี้แจงเพิ่มเติม
โปรดแจ้งให้สำนักงานทราบด้วย จักเป็นพระคุณยิ่ง

ขอแสดงความนับถือ

บริษัท เอส เค คอนซัลเท้นท์ จำกัด

(นางสาวสุวรรณี เกษมศรีธนาวัฒน์)

ข้อเสนอแนะทางการบัญชี และการควบคุมภายใน

บริษัท วัฒนาการแพทย์ จำกัด (มหาชน)

31 ธันวาคม ประจำปี 2543

1.  ปัญหาความสามารถในการดำเนินงานต่อเนื่องของบริษัทย่อย

เนื่องจากจากผลการดำเนินงานของบริษัทย่อยซึ่งมีผลขาดทุนเกินทุนอยู่เป็นจำนวนมากและแม้บริษัทจะได้พยายามเข้าไปแก้ไขภาวะการขาดทุนโดยการเพิ่มประสิทธิภาพในการทำงานของบริษัทย่อยแล้ว

ก็ตาม แต่บริษัทย่อยก็ยังมีผลประกอบการที่ขาดทุนอยู่
สำนักงานใคร่เรียนให้บริษัทตระหนักถึงปัญหาดังกล่าว

เพื่อแก้ไขสถานะการณ์และเพื่อความดำรงอยู่รอดของบริษัทย่อย

ข้อเสนอแนะ

บริษัทควรพยายามให้บริษัทย่อยเร่งสำรวจปัญหาผลขาดทุนของบริษัทย่อย และพยายามหาทาง

เพิ่มมาตรการเพื่อเพิ่มประสิทธิภาพในการดำเนินงาน ประกอบกับการลดต้นทุน และค่าใช้จ่ายต่างๆ
ให้ดี

ยิ่งขึ้น

อนึ่งปัญหาภาวะดอกเบี้ยเงินกู้ก็เป็นอีกปัจจัยหนึ่งที่จะต้องเร่งแก้ไข บริษัทควรแนะนำให้บริษัท

ย่อยหาวิธีกาลดดอกเบี้ยจ่าย
เช่นการเพิ่มทุนเพื่อนำทุนที่ได้ไปจ่ายชำระหนี้ลงเพื่อบรรเทาภาระดอกเบี้ย

เป็นต้น

2.  ข้อบกพร่องของระบบการควบคุมภายในของบริษัทที่สำนักงานได้เสนอแนะจากผลการตรวจสอบงบการ

เงินในปี 2542 ตามจดหมายลงวันที่ 10 มีนาคม 2543
ซึ่งสำนักงานได้เรียนเสนอแนะว่าบริษัทควรได้

พิจารณาถึงข้อบกพร่องในการควบคุมภายในด้านสินค้าคงเหลือ ดังนี้

สินค้าคงเหลือ

1) จากการตรวจสอบพบว่าสินค้าคงเหลือ (วัสดุทางการแพทย์และยา) ตามที่ปรากฎใน

บัญชีของบริษัทได้บันทึกจากยอดคงเหลือที่ปรากฎในบัตรประจำตัวสินค้า
และบางรายการแตกต่างจากยอด

ที่ตรวจนับ ณ วันสิ้นงวดบัญชี

ข้อเสนอแนะ

แม้ผลแตกต่างดังกล่าวข้างต้นได้ถูกตรวจพบ และเสนอให้มีการปรับปรุงเพื่อให้ได้ยอดตรง

กับที่ได้มีการตรวจนับแล้วก็ตาม 
สำนักงานใคร่เรียนให้บริษัทควรกำหนดเป็นนโยบายในการที่จะให้มีการ

ตรวจสอบถึงสาเหตุของความแตกต่าง  และทำการปรับปรุงยอดให้ตรงกับที่ตรวจนับ  ทั้งนี้เพื่อให้ยอดคง

เหลือตามบัญชีเป็นยอดที่แสดงถึงมูลค่าของสินค้าที่ถูกต้อง 
อนึ่งสำหรับสาเหตุของผลต่างควรจะพิจารณาว่า

สาเหตุเกิดจากสิ่งใด และควรที่จะป้องกันสาเหตุดังกล่าว ทั้งนี้เพื่อให้การควบคุมภายใน
ในส่วนงานดัง

กล่าวรัดกุมและมีประสิทธิภาพยิ่งขึ้น

2.)   ในปัจจุบันบริษัทยังไม่สามารถใช้ประโยชน์ได้อย่างเต็มที่จากโปรแกรมสินค้าคงเหลือ

เนื่องจากบริษัทยังคงใช้วิธีตีราคาสินค้าคงเหลือแบบเข้าก่อนออกก่อน
ในขณะที่โปรแกรมคอมพิวเตอร์ค่อน

ข้างมีข้อจำกัดสำหรับวิธีตีราคาสินค้าคงเหลือดังกล่าว ประกอบกับการคำนวณต้นทุน เช่นยา ซึ่งเวลา

ซื้อจะเป็นหน่วยใหญ่  ในขณะที่การเบิกจ่ายจะเบิกเป็นหน่วยย่อยๆ
เป็นผลให้บริษัทต้องมีบุคคลากรทำการ

บันทึกบัตรประจำตัวสินค้าด้วยมือ ซึ่งเป็นการสิ้นเปลืองทรัพยากรบุคคลเป็นอย่างมาก

ข้อเสนอแนะ

บริษัทควรได้คำนึงถึงการพยายามใช้ประโยชน์จากโปรแกรมคอมพิวเตอร์เพื่อให้ได้ประโยชน์

สูงสุด
 หากข้อจำกัดของคอมพิวเตอร์มีมากอาจจำเป็นต้องพิจารณาขออนุมัติอธิบดีกรมสรรพากรเพื่อเปลี่ยน

วิธีตีราคาสินค้าคงเหลือไปยังวิธีที่เหมาะสมกว่า หรือมิฉะนั้นควรติดต่อผู้ขายโปรแกรม
ให้มาแก้ไขให้โปร

แกรมสามารถรองรับงานได้เต็มที่ ทั้งนี้เพื่อลดต้นทุน และเพิ่มประสิทธิภาพในการทำงานให้ดียิ่งขึ้น

อย่างไรก็ตาม แม้ว่าบริษัทจะได้พยายามการแก้ไขข้อบกพร่องของการควบคุมภายใน เรื่อง

สินค้าคงเหลือหลังจากสำนักงานได้มีข้อเสนอแนะดังกล่าวแล้วก็ตาม
แต่เนื่องจากปัญหาการขาดบุคคลากร

ที่ทำหน้าบันทึกสินค้าคงเหลือในบางช่วง เป็นผลให้ขาดความต่อเนื่องในการทำงาน
จึงทำให้ปัญหาของข้อ

บกพร่องดังกล่าวยังมีอยู่ สำนักงานใคร่เรียนให้บริษัทเร่งแก้ไขข้อบกพร่องดังกล่าวข้างต้น

************************************